Osnovna škola Silvija Strahimira Kranjčevića Senj

S.S. Kranjčevića 1, 53270 Senj

Tel. 053 881183, fax: 053 881183

Klasa: 112-01/19-03/06

Ur.br.: 2125/22-01-19-01

Senj, 15.11.2019.g.

Na temelju članka 107. st. 1.-2. Zakona o odgoju i obrazovanju u osnovnoj i srednjoj školi («Narodne novine» br. 87/08., 86/09., 92/10., 105/10., 90/11., 16/12., 86/12.,126/12., 94/13., 152/14., 7/17., 68/18.) Osnovna škola Silvija Strahimira Kranjčevića Senj raspisuje

N A T J E Č A J za prijavu kandidata (m/ž) za obavljanje poslova

* **na određeno, nepuno radno vrijeme** 
  1. UČITELJA/ICU TRUBE ( 9 sati tjedno ) u matičnoj školi Senj – glazbeni odjel –

do 30. lipnja 2020.g. …………………………….……………………… 1 izvršitelj

**UVJETI: Prema Zakonu o odgoju i obrazovanju u osnovnoj i srednjoj školi, članak 105.-111. i Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (N.N. br. 47/96. i 56/01.).**

Rok za podnošenje prijava je 8 dana od dana objavljivanja natječaja na mrežnim stranicama i oglasnoj ploči škole i mrežnim stranicama i oglasnoj ploči Hrvatskog zavoda za zapošljavanje.

Uz pisanu prijavu – zamolbu sa životopisom, vlastoručno potpisanu, potrebno je priložiti neovjerene, kvalitetne preslike:

* dokaza o državljanstvu
* rodnoga lista
* dokaze o stečenoj stručnoj spremi (diploma, potvrda ili uvjerenje o završenom školovanju)
* uvjerenja o nekažnjavanju odnosno da kandidat nije pod istragom i da se protiv njega ne vodi kazneni postupak glede zapreka za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi, ne starije od mjesec dana od dana raspisivanja natječaja
* osobne iskaznice
* elektronički zapis ili potvrde o stažu od HZMO-a (e – staž)

Kandidati koji ostvaruju pravo prednosti pri zapošljavanju po posebnim propisima dužni su priložiti svu dokumentaciju kojom dokazuju mogućnost ostvarivanja navedenog prava te dokaz o nezaposlenosti.

Pozivaju se osobe iz članka 102. stavka 1.-3. Zakona o pravima hrvatskih branitelja iz Domovinskog rata i članovima njihovih obitelji (Narodne novine broj 121/17) dostaviti dokaze iz članka 103. stavka 1. istoga Zakona u svrhu ostvarivanja prava prednosti pri zapošljavanju.

Uz ovaj natječaj objavljuje se poveznica na internetsku stranicu Ministarstva na kojoj su navedeni dokazi potrebni za ostvarivanje prava prednosti pri zapošljavanju sukladno Zakonu o pravima hrvatskih branitelja iz Domovinskog rata i članovima njihovih obitelji.

Poveznica je:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Prijave s dokumentacijom o dokazivanju uvjeta dostavljaju se na adresu škole:

Osnovna škola S.S. Kranjčevića Senj, S.S. Kranjčevića 1, 53270 Senj, uz naznaku «za natječaj».

Nepotpune i nepravodobne prijave neće se razmatrati.

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi.

Kandidat/kinja koji/a bude primljen/a dužan/a je dostaviti originalnu dokumentaciju.

Kandidati prijavom na natječaj daju privolu za obradu osobnih podataka navedenih u svim dostavljenim prilozima tj. ispravama za potrebe natječajnog postupka.

Kandidat u svojoj prijavi treba navesti adresu odnosno e-mail adresu na koju će mu biti dostavljena obavijest o datumu i vremenu testiranja/intervjua.

Na natječaj se pod ravnopravnim uvjetima mogu prijaviti osobe oba spola.

Kandidati koji su podnijeli pravodobnu i potpunu prijavu dužni su pristupiti testiranju/intervjuu sukladno Pravilniku o načinu i postupku zapošljavanja u Osnovnoj školi S.S. Kranjčevića Senj (mrežne stranice škole <http://www.os-sskranjcevica-senj.skole.hr/dokumenti> škole)

Kandidat koji ne pristupi testiranju/intervjuu ne smatra se kandidatom.

O rezultatu natječaja kandidati će biti obaviješteni u zakonskom roku objavom obavijesti na mrežnim stranicama škole; http://www.os-sskranjcevica-senj.skole.hr

Objavljeno 18.11.2019.g.

Ravnateljica

Rosanda Bilović, prof.